text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000002", "text": "I\u0301 dag, 21. oktober, havi eg, saman vi\u00f0 trimum av mi\u0301num b\u00f8rnum, veri\u00f0 til eina framu\u0301r go\u0301\u00f0a og li\u0301vgevandi konsert. Hetta var konsert, sungin av b\u00f8rnum, sum hava veri\u00f0 til sangfagna\u00f0 i\u0301 Nesvi\u0301k, sum nu\u0301 hevur veri\u00f0 tri\u00f0ja a\u0301ri\u00f0 a\u0301 ra\u00f0."}, {"text_idx": "#000003", "text": "Vit hava keypt okkum atgongumerkir til seinnu konsertina og komin uppa\u0301 pla\u0301ss i\u0301 salinum, sita vit spent og bi\u0301\u00f0a, til \u00f8ll hesi fittu og r\u00f8sku b\u00f8rnini, sum hava veri\u00f0 a\u0301 sangfagna\u00f0i fra\u0301 fri\u0301ggjamorgni til sunnudag, koma inn at vi\u0301sa okkum, hvat tey hava l\u00e6rt hetta vikuskifti\u00f0."}, {"text_idx": "#000004", "text": "Konsertin byrjar vi\u00f0, at Kristian Martin Petersen bjo\u0301\u00f0ar okkum v\u00e6lkomin og grei\u00f0ir eitt sindur fra\u0301, hvat ver\u00f0ur a\u0301 skra\u0301nni. Hann fortelur eisini, at evni\u00f0 a\u0301 sangfagna\u00f0inum a\u0301 hesum sinni, er \u201cAlt givi\u00f0\u201d. Eftir hetta koma so a\u0301 lei\u00f0 140 gla\u00f0 b\u00f8rn, hoppandi inn til to\u0301nleikin, sum ver\u00f0ur sp\u00e6ldur av fimm framu\u0301r go\u0301\u00f0um to\u0301nleikarum. B\u00f8rnini eru deild upp i\u0301 tveir ymiskar fri\u0301skar litir, summi i\u0301 ljo\u0301sarey\u00f0um og onnur i\u0301 ljo\u0301sabla\u0301um blusum. Og so byrja tey at syngja."}, {"text_idx": "#000005", "text": "Fyrsti og n\u00e6sti sangurin ver\u00f0a sungnir av felagsko\u0301rinum, stjo\u0301rna\u00f0 av strandingum, Bjartu og Fri\u0301\u00f0hild, og hesir eru \u201cTu\u0301 ert her\u201d og \u201cJa, tu\u0301 ert sto\u0301rur Jesus\u201d. Tveir go\u0301\u00f0ir sangir, sum eg a\u0301\u00f0ur havi hoyrt a\u0301 sangskei\u00f0i i\u0301 Nesvi\u0301k. Stuttligt at hoyra kent tilfar at byrja vi\u00f0, har ein f\u00e6r sungi\u00f0 stillisliga vi\u00f0. B\u00f8rnini stra\u0301la i\u0301me\u00f0an tey syngja og gera ymisk tekin til. Eisini eru nakrir solistar, sum uttan naka\u00f0, syngja ta\u00f0, sum tey skulu. Aftanfyri b\u00f8rnini er ein sto\u0301rur ski\u0301ggi, har sangurin ver\u00f0ur presentera\u00f0ur, og hvar teksturin eisini er at si\u0301ggja hja\u0301 okkum a\u0301hoyrarum, me\u00f0an sungi\u00f0 ver\u00f0ur."}, {"text_idx": "#000006", "text": "Ta\u0301 so hesir sangirnir eru sungnir, fara \u00f8ll tey i\u0301 ljo\u0301sarey\u00f0um blusum av pallinum, og eftir standa tey i\u0301 bla\u0301um blusum. Hetta ver\u00f0ur kalla\u00f0 barnako\u0301ri\u00f0, tey fra\u0301 2.- 4. flokk. Og inn koma tveir ny\u0301ggir ko\u0301rlei\u00f0arar har vestri fra\u0301, Karin og Vivian. Hetta ko\u0301ri\u00f0 syngur so tri\u0301ggjar sangir \u201cSyngi\u00f0 vi\u00f0 m\u00e6r\u201d, \u201cAlt givi\u00f0\u201d og \u201cM\u00e6r er givi\u00f0 alt vald\u201d, tri\u0301ggir fittir og li\u0301vligir sangir, har sangurin \u201cAlt givi\u00f0\u201d er gj\u00f8rdur av dugnaligum fo\u0301lki u\u0301r Va\u0301gum til endama\u0301li\u00f0."}, {"text_idx": "#000007", "text": "B\u00f8rnini syngja so gla\u00f0 og v\u00e6l vi\u00f0 og gera samstundis ymisk tekin til. Eisini eru fleiri solistar, durskiftir, onkunti\u0301\u00f0 ver\u00f0ur sungi\u00f0 i\u0301 fleiri stemmum og eisini megna ko\u0301rlei\u00f0arnir at fa\u0301a b\u00f8rnini at syngja spakuliga og hart, ta\u0301 t\u00e6r ynskja ta\u00f0. I\u0301 endanum i\u0301 si\u0301\u00f0sta sanginum koma n\u00f8kur b\u00f8rn i\u0301 ko\u0301rinum fram og saman gera tey eina pyramidu, og endar sangurin vi\u00f0, at \u00f8ll i\u0301 ko\u0301rinum vi\u0301sa a\u0301 hetta vi\u00f0 \u00f8rmunum r\u00e6tt i\u0301mo\u0301ti teimum."}, {"text_idx": "#000008", "text": "Eftir hesar ba\u0301\u00f0ar sangirnar fara so eisini hesi b\u00f8rnini av pallinum og Mariann Poulsen av Strondum kemur fram vi\u00f0 einum tr\u00e6skipi i\u0301 hondini. Hon hevur eina go\u0301\u00f0a andakt, sum fangar b\u00e6\u00f0i b\u00f8rn og vaksin."}, {"text_idx": "#000009", "text": "Ta\u0301 andaktin er li\u00f0ug, koma b\u00f8rnini i\u0301 ljo\u0301sarey\u00f0um blusum aftur inn a\u0301 pallin. Hetta eru tey fra\u0301 5.-7. flokki, sum her ver\u00f0ur kalla\u00f0 juniorko\u0301ri\u00f0. Og enn einafer\u00f0 koma ny\u0301ggir ko\u0301rlei\u00f0arar inn, hesafer\u00f0 fo\u0301lk av Toftum, Helena, Jannet og Hallger\u00f0. To\u0301nleikararnir byrja vi\u00f0 einum v\u00e6lkendum lagi, og n\u00f8kur b\u00f8rn stilla seg fremst vi\u00f0 \u201ctrummum\u201d, u\u0301r baljum og spannum bundnum frammanfyri s\u00e6r, har tey sla\u0301a ni\u00f0ur i\u0301 takt. Hetta er rock lagi\u00f0, we will, we will, i\u0301 hesum f\u00f8rinum, praise you. Hetta f\u00e6r a\u0301hoyrararnar at trekkja uppa\u0301 smi\u0301libondini. Eisini i\u0301 hesum sanginum eru dugnaligir og fri\u0301ir solistar."}, {"text_idx": "#000010", "text": "Juniorko\u0301ri\u00f0 syngir tri\u0301ggjar sangir, \u201cWe will, we will praise you\u201d, Alt ta\u00f0, eg havi, er givi\u00f0\u201d og \u201cHygg at m\u00e6r\u201d. Allir tri\u0301ggir sangirnir eru skriva\u00f0ir av dugnaligu ko\u0301rlei\u00f0arunum. Sangirnir eru fj\u00f8lbroyttir vi\u00f0 solistum, rapparum, fangandi ni\u00f0url\u00f8gum, go\u0301\u00f0um millumsp\u00e6li av to\u0301nleikarum, durskifti og so framvegis. Eisini i\u0301 fleiri av hesum sangunum, gj\u00f8rdu b\u00f8rnini ymisk tekin til. Stuttligt at hoyra so fri\u0301, gla\u00f0 og dugnalig b\u00f8rn."}, {"text_idx": "#000011", "text": "At enda koma b\u00f8rnini i\u0301 bla\u0301um blusum aftur a\u0301 pallin, og saman syngur felagsko\u0301ri\u00f0 nu\u0301 aftur tveir sangir. Hesir eru, \u201cI\u0301 beinunum kitlar\u201d og \u201cLi\u0301vsgle\u00f0i\u201d. Og ko\u0301rlei\u00f0arnir av Strondum, Bjarta og Fri\u0301\u00f0hild koma nu\u0301 enn einafer\u00f0 at stjo\u0301rna ko\u0301rinum."}, {"text_idx": "#000012", "text": "Aftur tveir fittir, li\u0301vligir sangir, har b\u00f8rnini eru v\u00e6l vi\u00f0 og gera ymisk tekin til. Og aftur hesafer\u00f0 eru solistar, sum syngja so fri\u0301 og v\u00e6l. Sangirnir fa\u0301a a\u0301hoyrarnar v\u00e6l vi\u00f0 og klappa ver\u00f0ur i\u0301 takt vi\u00f0 sangirnar. Lo\u0301gvabrestirnir eru no\u0301gvir, ta\u0301 seinasti sangurin endar, og so sum eitt yvirraskilsi, tri\u0301va b\u00f8rnini i\u0301 aftur seinasta ni\u00f0urlagi\u00f0, og hetta er eitt sera gott punktum a\u0301 eina sera go\u0301\u00f0a og gevandi konsert."}, {"text_idx": "#000013", "text": "Samanumtiki\u00f0 var\u00f0 hetta ein fantastisk konsert, sum fanga\u00f0i b\u00e6\u00f0i vaksin og b\u00f8rn. Sangirnir vo\u0301ru bor\u00f0reiddir vi\u00f0 \u00f8llum go\u0301\u00f0um, har \u00f8ll b\u00f8rnini so\u0301u u\u0301t til at hugna s\u00e6r maks. Tey hava l\u00e6rt o\u0301tru\u0301liga no\u0301gv uppa\u0301 sera stutta ti\u0301\u00f0, og sangirnar dugdu tey \u00f8ll uttanat. Stuttligt var eisini at si\u0301ggja, at so no\u0301gv b\u00f8rn tordu og dugdu so v\u00e6l at standa fram sum solistar."}, {"text_idx": "#000014", "text": "Eitt sto\u0301rt her\u00f0aklapp til fyriskiparar, to\u0301nleikarar, ko\u0301rlei\u00f0arar og \u00f8ll, sum hava luttiki\u00f0 i\u0301 hesum sangfagna\u00f0i. Vit eiga no\u0301gv dugnalig fo\u0301lk i\u0301 Heimamissio\u0301nini, sum duga b\u00e6\u00f0i til eitt og anna\u00f0. Og innanfyri to\u0301nleikin eru vit, eftir mi\u0301num tykki, sterk. Gott at si\u0301ggja, at tit ny\u0301ta tykkara ga\u0301vur og geva burturav til onnur. B\u00e6\u00f0i til b\u00f8rnini, sum lutto\u0301ku a\u0301 sangfagna\u00f0inum, men ikki minst til foreldur og onnur, sum hava veri\u00f0 og lurta\u00f0."}, {"text_idx": "#000015", "text": "Hetta ger so gott. Eitt ta\u00f0 besta, eftir mi\u0301num tykki, er at hoyra b\u00f8rn syngja. Ta\u00f0 er so li\u0301vsgevandi og li\u0301vsja\u0301ttandi. Takk fyri, tit. Eg gle\u00f0i meg til n\u00e6sta a\u0301r."}, {"text_idx": "#000016", "text": "Myndir: Meth\u00f8g lutt\u00f8ka a\u0301 Manslegun"}, {"text_idx": "#000018", "text": "Manslegan byrjar kl. 18 i\u0301 kv\u00f8ld"}, {"text_idx": "#000021", "text": "Seinasta vikuskifti 15.-17. september var a\u0301rliga manslegan i\u0301 Nesvi\u0301k, og aftur i\u0301 a\u0301r setti legan met. I\u0301 fj\u00f8r vo\u0301ru 208 mans a\u0301 legu, i\u00f0 var ta\u00f0 mesta nakranti\u0301\u00f0, si\u0301\u00f0an manslegurnar byrja\u00f0u fyri go\u0301\u00f0um 10 a\u0301r..."}, {"text_idx": "#000022", "text": "H\u00f8vu\u00f0ssty\u0301ri\u00f0 havt fund vi\u00f0 ny\u0301ggjum formanni, a\u00f0alskrivara og sty\u0301rislimi"}, {"text_idx": "#000023", "text": "H\u00f8vu\u00f0ssty\u0301ri\u00f0 i\u0301 Heimamissio\u0301nini hev\u00f0i fund i\u0301 kv\u00f8ld vi\u00f0 ny\u0301ggjum formanni, a\u00f0alskrivara og sty\u0301rislimi. Heri Kj\u00e6rbo er ny\u0301ggjur forma\u00f0ur i\u0301 h\u00f8vu\u00f0ssty\u0301rinum, Hjalmar Hansen ny\u0301ggjur sty\u0301rislimur og Ja\u0301kup Bru\u0301sa\u0301 ..."}, {"text_idx": "#000024", "text": "I\u0301 farnu viku ly\u0301sti Nes prestagjald vi\u00f0 ungdo\u0301msgudst\u00e6nastu i\u0301 Fri\u0301\u00f0rikskirkjuni leygarkv\u00f8ldi\u00f0 3. juni, i\u0301 samra\u0301\u00f0 vi\u00f0 ungdo\u0301msarbei\u00f0i\u00f0 i\u0301 missio\u0301nshu\u0301sinum Tabor a\u0301 Toftum. Ta\u0301 dagurin n\u00e6rka\u00f0ist og ve\u00f0urmennirni..."}, {"text_idx": "#000026", "text": "Si\u0301\u00f0sta fri\u0301ggjakv\u00f8ld samla\u00f0ust umlei\u00f0 90 ung a\u0301 ungdo\u0301msm\u00f8ti a\u0301 Glyvrum. Glo\u0301\u00f0, ungdo\u0301msarbei\u00f0i\u00f0 u\u0301r Leirvi\u0301k og G\u00f8tu, var og vitja\u00f0i. Kv\u00f8ldi\u00f0 byrja\u00f0i vi\u00f0 einum ungdo\u0301msm\u00f8ti, har Andrias Magnussen hev\u00f0i eina t..."}, {"text_idx": "#000027", "text": "I\u0301 dag, 4. juni 2023 eru ju\u0301st 10 a\u0301r li\u00f0in si\u0301\u00f0ani Si\u0301mun Persson Jacobsen to\u0301k vi\u00f0 sum forma\u00f0ur i\u0301 h\u00f8vu\u00f0ssty\u0301rinum fyri Kirkjuligu Heimamissio\u0301nina. Hetta er samstundis seinasti dagur hja\u0301 Si\u0301muni sum formanni..."}, {"text_idx": "#000028", "text": "16. mai var sty\u0301risfundur settur a\u0301 skra\u0301 hja\u0301 sty\u0301rinum fyri Leirvi\u0301kar missio\u0301nshu\u0301s. Ta\u0301 J\u00f8rgen Andreasen, sum er forma\u00f0ur fyri sty\u0301ri\u00f0, er sjo\u0301ma\u00f0ur, kann vi\u00f0 hv\u00f8rt vera ney\u00f0ugt at hava sli\u0301kar fundir umvegis..."}, {"text_idx": "#000040", "text": "Hesar cookies hja\u0301lpa okkum at betra si\u0301\u00f0una vi\u00f0 ti\u0301\u00f0ini."}]